ДЛЪЖНОСТНА ХАРАКТЕРИСТИКА
за длъжността 

"ОБРАЗОВАТЕЛНА МЕДИАТОР"
Код по НКПД: 5312-3004

I. ОСНОВНА ЦЕЛ НА ДЛЪЖНОСТТА
Образователният медиатор в училище е посредник между семействата, местните общности, учениците и училището, който съдейства за обхващането и качественото училищно образование на учениците в училището, както и за насърчаване сътрудничеството на родителите на учениците в риск от отпадане с педагогическите специалисти в училището. 
ІІ. ОБЛАСТИ НА ДЕЙНОСТ
Подпомага изпълнението на местните и училищните политики за повишаване на качеството и обхвата на предучилищното и училищното образование.

III. ПРЕКИ ЗАДЪЛЖЕНИЯ:
1. Общи: 
1.1 Организира и осъществява дейности, осигуряващи редовно посещение на училище и пълноценно участие на децата и учениците в образователния процес.
1.2 Предоставя услуги за включване на родителите и местните общности в образователния и социалния живот на учениците от училищата.
2. Специфични:
2.1 Съдейства за обхващането и включването на учениците, подлежащи на задължително училищно образование. 
2.2 Посещава семействата на децата, които подлежат на задължително училищно образование, и организира срещи с тях с цел информираност, записване и редовно посещаване на училището;
2.3 Организира и подпомага процесите, свързани с набавяне на необходимите документи при постъпване в училище; с попълване на заявленията на родителите за прием и разяснява обстоятелствата по кандидатстването, класирането и получаването на резултата; информира семействата на учениците и местната общност относно специфични правила и изисквания в училището; 
2.4 Подпомага формирането на положителна нагласа към учебния процес и работи за пълноценно интегриране на учениците в образователната среда съобразно специфичните и възрастовите им особености и потребности;
2.5 Съдейства за взаимно опознаване на учениците от различни етнически групи и вероизповедания, за създаване на атмосфера на разбирателство и толерантност и за спазване правата на детето;
2.6 Улеснява процеса на комуникация между педагогическите специалисти и учениците;
2.7 Активно участва в разрешаване на спорове, като дейността му е насочена в интерес на учениците. Осъществява превантивна дейност по отношение на конфликтни ситуации;
2.8 Оказва помощ при общуване и взаимодействие между всички звена на образователните институции и учениците, семействата и местната общност;
2.9 Подпомага дейности, улесняващи участието на родителите/настойниците и общността в живота на училището;
2.10  Участва в срещи с родителите и по преценка на ръководството на училището присъства на заседания на обществения и педагогическия съвет;
2.11  Спазва поверителността на факти и обстоятелства, станали му известни при изпълнение на трудовите задължения, освен в случаите, когато застрашават здравето и живота на учениците;
2.12  Води дневник за своята работа, в който записва всички дейности, които е извършил за деня, както и регистър на учениците и родителите, с които работи;
2.13  В началото на учебната година разработва годишен план за работа и при необходимост го актуализира в течение на учебната година;
2.14  Познава и използва важни нормативни документи, които се съотнасят до неговата работа и спазва техните разпоредби;
2.15  Зачита и защитава правата на всяко дете съобразно Закона за предучилищното и училищното образование, Конвенцията на ООН за правата на детето и Закона за закрила на детето в Р България и свързаните с тях нормативни актове;
2.16  Участва в обучения за повишаване на квалификацията и компетентността в сферата на дейност;
2.17  Стриктно спазва договореното работно време
2.18  Стриктно спазва разпоредбите, забраняващи:
- приемане на подаръци от родителите;
- използване на документи на родителите, институциите и служителите в детската градина/ училището за лични цели.
2.19 Съгласува всички свои действия и дейности с директора на детската градина/училището и стриктно спазва разработения график за работа; 
2.20 Спазва правилата от инструктажите по безопасни условия на труд;
2.21 Изпълнява и други конкретно възложени задачи, свързани с дейността.

ІV. ОСНОВНИ ОТГОВОРНОСТИ:
1 Носи отговорност за изпълнение на поставените работни задачи;
2 Отговаря за поверената му техника и имущество;
3 Носи отговорност за причинени вреди на поверената му техника;
4 Задължително преминава през начален /при постъпване на работа/ и периодичен инструктаж по безопасност, хигиена на труда и противопожарна охрана, както и на профилактични медицински прегледи;
5 Познава правилата за първа долекарска помощ;
6 При изпълнение на своите задължения не разпространява информация от личен характер, която би могла да накърни личното достойнство на ръководител, служител, дете, ученик, родител или друго лице, с което се намира в служебни отношения;
7 Докладва на директора на детската градина/училището за обстоятелства, застрашаващи живота и здравето на децата или учениците.

V. ОРГАНИЗАЦИОННИ ВРЪЗКИ И ВЗАИМОДЕЙСТВИЕ.

1 Медиаторът в образователна институция се назначава от директора на училището/детската градина и се отчита пред него;
2 Изпълнява задачи, възложени от директора на училището/детската градина; 
3 При поставена конкретна задача от прекия ръководител осъществява връзки и взаимоотношения с: участниците в образователния процес и други заинтересовани страни, включително представители на държавни институции и органи на местното самоуправление, обществени организации и юридически лица с нестопанска цел посредством телефонни контакти, работни срещи и съвместни консултации.

VІ. УСЛОВИЯ НА ТРУД И РАБОТНА СРЕДА
Режимът на труд и почивки се определя с Правилник за вътрешния трудов ред.

VІІ. ЗАПЛАЩАНЕ НА ТРУД
Съгласно договореното в индивидуалния трудов договор.

VIII. ИЗИСКВАНИЯ ЗА ЗАЕМАНЕ НА ДЛЪЖНОСТТА 
1. Образование: основно/средно/висше образование
2. Владеене на майчиния език/майчините езици на децата и учениците от уязвимите общности, които се обучават, възпитават и социализират в даденото училище. 
Познаване на ценностната система, празниците, традициите и други характерни културни особености на общностите, с които работи.
3. Умения за работа с деца, ученици и родители от уязвими групи; познаване и съпричастност към проблемите им.
4. Необходими лични качества:
- лоялност към институцията;
- дискретност;
[bookmark: _GoBack]- умения за работа в екип;
- умения за общуване;
- способност да изпълнява стриктно възложените му задачи;
- умения за мотивация; 
- умения за управление на конфликти; 
- способност да планира, организира и контролира собствената си работа;
- умения за разпределяне на времето.
5. Професионален опит: не се изисква
6. Допълнителна квалификация/обучение: 
- компютърна грамотност, 
- умения за използване на интернет.


Утвърдена от: Илия Николов Станджиков – директор на ОУ „Васил Левски“


  ............................................. 			Дата: …………………….
(подпис)

Запознат(а) съм с длъжностната характеристика и ми е връчен екземпляр: 

………………………………………..........................................................................................
(име, презиме, фамилия, подпис, дата) 

